रंगमंच में वह नेपथ्य का कौशल
नाटक में कहानी, दिग्दर्शन और अभिनय का जितना महत्व होता है, उतना ही नेपथ्य का होता है। पुराने ज़माने में परदों पर बड़े बड़े महल, क़िले और बाग़ बागीचों की पेंटिंग हुआ करते थी और दृश्य के अनुसार परदे ऊपर खींच कर अलग-अलग प्रसंगों में लगाए जाते थे और फिर अभिनीत होते थे।
समय के साथ इसमें बदलाव आता गया। परदों की जगह लोहे और लकड़ी के छोटे-बड़े चौखटों ने ली। उसमें भी कल्पना और कलात्मकता भरपूर रहती थी हालांकि पूरा तामझाम लेकर नाटक करने वालों को चलना पडता था। इनको सरल किया इंदौर के कलागुरु विष्णु चिंचालकर ने। एमएफ हुसैन, एनएसबेन्द्रे और डीजे जोशी के समकालीन रहे गुरुजी ने अपनी कला को केवल कैनवस तक सीमित नही रखा। उनका रंगमंच मेें नेपथ्य कौशल दिल्ली, मुंबई, भोपाल जैसे कईं शहरों मे दर्शकों को अभिभूत करता रहा। मालवी रंग-बिरंगे घाघरों को परदे पर टांग कर और उसके नीचे काली-भूरी कपड़े की पट्टियां लगाकर वृक्ष और झाड़ियां बनाना, रस्सी, काग़ज़ की और ख़ाली सिगरेट की पन्नियों से लैंडस्केप बनाना उनका बाएं हाथ का खेल था।
ज़मींदार बडा रावला में एकबार गुरुदेव टैगोर का बांसुरी नाटक का मंचन था। उसमें रामकृष्ण परमहंस की पेंटिंग लाना गुरुजी भूल । गुरुजी जरा भी विचलित नहीं हुए। हवेली में पीछे कबाड़ख़ाने में से खोजकर टूटी लकड़ी की कुर्सी की पीठ लाए। उसे उल्टा कर परदे पर टांग दिया गले में मेकअप का लाल-पीले रंग से सना कपड़ा चिपका दिया। ध्यानस्थ परमहंस साकार हो गए। यह थी गुरुजी की कल्पनाशीलता और अचूक रचनात्मकता। गुरुजी का यह जन्म शताब्दी वर्ष है। उनकी स्मृति को सादर प्रणाम।
hin_Deva hin_Deva hin_Deva hin_Deva